আমি শুধু চেয়েছি তোমায়
আমি শুধু চেয়েছি তোমায় ভারত ও বাংলাদেশের যৌথ উদ্যোগে ও এসকে মুভিজের প্রযোজনায় নির্মিত একটি বাংলা চলচ্চিত্র। অশোক পতি ও অনন্য মামুন পরিচালিত এই চলচ্চিত্রে অভিনয় করেছেন অঙ্কুশ হাজরা, শুভশ্রী গাঙ্গুলী,মিশা সওদাগর সহ আরো অনেকে। ২০১৪ সালের ৫ই জানুয়ারি এই চলচ্চিত্রের শ্যুটিং শুরু হয়। ২০১৪ সালের এপ্রিলে চলচ্চিত্রের দৃশ্যায়ণের কাজ শেষ হয়েছে। এতে প্রথমবারের মত অভিনয় করবেন অঙ্কুশ-শুভশ্রী জুটি। ৮ই মে, ২০১৪ সালে চলচ্চিত্রের ট্রেইলার মুক্তি পায়। ২০১৪ সালের ১৬ই মে ছবিটি মুক্তিলাভ করে। এটি মূলত ২০০৯-এর তেলুগু চলচ্চিত্র ‘আর্য ২’ এর পুনঃনির্মাণ। তবে পরিচালকের বেশ বুদ্ধিদীপ্ত কিছু পরিবর্তন এতে মৌলিকতার ছাপ রেখেছে।